83 ta daraxtni qo‘porib tashlagan fermerga 2 yil ozodlikni cheklash jazosi tayinlandi. Foto: Ekologiya va atrof-muhitni muhofaza qilish qo‘mitasi Xorazm viloyati, Qo‘shko‘pir tumanidagi «Rasulbek» fermer xo‘jaligi hududida daraxtlar kesilishiga oid holat viloyat Ekologiya, atrof-muhitni muhofaza qilish va iqlim o‘zgarishi boshqarmasi inspektorlari tomonidan o‘rganildi. Aniqlanishicha, hududda 83 tup har xil turdagi daraxt qo‘porilgan, 3 tup daraxt o‘sishdan to‘xtamaydigan darajada shikastlangan. Ushbu holat jinoyat ishlari bo‘yicha Qo‘shko‘pir tumani sudi tomonidan ko‘rib chiqildi. Sud hukmiga ko‘ra, fermer xo‘jaligi rahbari B.A.ga Jinoyat kodeksining 198-moddasi 3-qismiga asosan 2 yil ozodlikni cheklash jazosi tayinlandi. Shuningdek, sudlanuvchi tomonidan o‘simlik dunyosiga yetkazilgan 193,8 million so‘m miqdoridagi zarar qoplanishi shartligi belgilandi.